stanford-oval/wikipedia huggingface dataset:
Chris Kaman
Maajoukkueura

Kaksoiskansalaisuuden omaava Kaman edustaa maajoukkuetasolla isoisovanhempiensa kotimaata Saksaa. Hän sai Saksan kansalaisuuden vuonna 2008, ja teki maajoukkuedebyyttinsä Pekingin olympialaisten karsintaturnauksessa.
Aiheesta muualla

NBA:n tietosivu
None of Us Live in Glass Houses

| ”None of Us Live in Glass Houses” Jermaine |
| --- | --- | --- |

Singlen tiedot
 Albumilta: Knives Out
 Äänitetty : 2004
 Julkaistu: 2004
 Tuottaja(t): Jermaine
 Tyylilaji: rock
 Levy-yhtiö: Jermaine
Jermainen muut singlet
|   | ”None of Us Live in Glass Houses” 2004 | ”Post Whatever” 2005 |
None of Us Live in Glass Houses on Jermainen ensimmäinen demo-EP. Se julkaistiin elokuussa 2004. Avausraita Boston Massacre otettiin Duudsonielämää-sarjan tunnusmusiikiksi. Sarjassa kuultiin myös toista Jermainen kappaletta, Mercer Street. Boston Massacresta tehtiin myös toukokuussa 2004 musiikkivideo, jonka ohjasi Jan-Niclas Jansson.  Levyn äänitti ja miksasi heinäkuussa 2004 Petri Mäkelä. Levyn masteroi Henri Virsell.
Levyn alkuperäinen painos on loppuunmyyty. Kappaleita on myöhemmin myyty yhdessä toisen demon, Post Whatever, kanssa samalla levyllä.
Kappaleet

Boston Massacre
Glass Houses
Diversity Whatever
Mercer Street
Nice Shot
Kokoonpano

Petri Mäkelä - Laulu, Kitara 

Tuomas Lammi - Basso 

Antti Loponen - Kitara 

Petri Valkiala - Rummut, Kosketinsoittimet
David Bradley

| David Bradley |
| --- | --- |
 David Bradley San Diegon Comic-Conissa 2015.
Henkilötiedot
Koko nimi:  David John Bradley
Syntynyt: 17. huhtikuuta 1942 (ikä 82) Yorkshire, Englanti, Iso-Britannia
Ammatti:  näyttelijä
Näyttelijä
Aktiivisena:  1971–
Merkittävät roolit:   Game of Thrones  Harry Potter  The Strain 
Aiheesta muualla
IMDb 
Elonet
David John Bradley (s. 17. huhtikuuta 1942 Yorkshire, Englanti, Iso-Britannia) on englantilainen näyttelijä, joka on näytellyt muun muassa Harry Potter -elokuvissa (2001–2011) vahtimestari Argus Voroa. Hänet on nähty myös elokuvissa Nicholas Nicklebyn elämä ja seikkailut (2002), Harry Brown (2009) ja Vuosi elämästä (2010) sekä televisiosarjoissa Game of Thrones, The Strain ja Broadchurch.
Aiheesta muualla

David Bradley Internet Movie Databasessa. (englanniksi)
David Bradley Elonetissä.
Christian Kautz

Christian Kautz (23. marraskuuta 1913 – 4. heinäkuuta 1948) oli sveitsiläinen kilpa-autoilija. Hän ajoi Grand Prix -kilpailuja vuosina 1936–1948. Hän ajoi muun muassa Mercedes Benzillä ja Auto Unionilla. Kautz kuoli Bremgartenin radalla Sveitsin Grand Prix'ssa 1948 ajaessaan Maseratia.
Kautz oli sveitsiläisen miljonäärin poika.
Charles Barry

Charles Barry, John Prescott Knightin maalaama muotokuva vuodelta 1851.
Charles Barry (23. toukokuuta 1795 Lontoo – 12. toukokuuta 1860 Lontoo) oli brittiläinen arkkitehti, jonka työt edustavat pääasiassa uusgotiikkaa. Hänen tunnetuimpia töitään on Britannian parlamenttitalo eli Westminsterin palatsi, jonka pääarkkitehti hän oli.
Barry oli paperikauppiaan poika. Hän toimi aluksi oppipoikana maanmittaus- ja arkkitehtitoimistossa ja perehtyi arkkitehtuuriin vuosina 1817–1820 Manner-Eurooppaan ja Lähi-itään suorittamallaan laajalla kiertomatkalla. Vuodesta 1820 hän asui ja työskenteli synnyinkaupungissaan Lontoossa. Barryn ensimmäisiä suunnittelutöitä oli 1820-luvulla rakennettu Brightonin Pyhän Pietarin kirkko. Hänen suunnittelemistaan rakennuksista vuonna 1832 Lontoon Pall Mall -kadulle valmistunut Travellers Clubin talo oli kaupungin ensimmäinen italialaista renessanssipalatsia jäljitellyt rakennus. Vuosina 1837–1841 rakennettu Reform Clubin talo edusti samaa tyyliä suuremmassa mittakaavassa. Barry suunnitteli Lontooseen myös hienoja yksityistaloja, komeimpana 1850-luvulla valmistunut Bridgewater House. Muualle Englantiin hän suunnitteli muun muassa Manchesterin taidemuseon (1824–1835) ja Ateneumin (1836–1839) sekä Halifaxin kaupungintalon (1860-luvun alku). Birminghamissa hänen tunnetuin työnsä on vuosina 1833–1837 rakennettu goottilaistyylinen King Edward’s School -poikakoulu.
Barryn päätyö, Westminsterin palatsi Lontoossa.
Vuonna 1836 Barry voitti vuotta aiemmin julistetun suunnittelukilpailun uudesta parlamenttitalosta Lontooseen. Vanha rakennus oli tuhoutunut tulipalossa vuonna 1834. Parlamenttitalon suunnittelu ja toteutus työllisti häntä hänen loppuikänsä, ja hän teki työn A. W. N. Puginin kanssa. He suunnittelivat uusgoottilaista tyyliä edustaneen Westminsterin palatsin, jota koristaa kaksi epäsymmetrisesti sijoitettua tornia. Barryn kuoltua ennen rakennuksen valmistumista työn saattoi loppuun hänen poikansa Edward Middleton Barry.
Barry valittiin Royal Academy of Artsin jäseneksi vuonna 1841, ja hänet lyötiin ritariksi vuonna 1852. Hänet on haudattu Westminster Abbeyn katedraaliin.
Aiheesta muualla

Kuvia tai muita tiedostoja aiheesta Charles Barry Wikimedia Commonsissa
ORP Kontradmirał Xawery Czernicki

| ORP Kontradmirał Xawery Czernicki |
| --- | --- |
 ORP Kontradmirał Xawery Czernicki

Aluksen vaiheet
Rakentaja:  Gdańsk
Kölinlasku:  16. elokuuta 2000
Laskettu vesille:  16. marraskuuta 2000
Palveluskäyttöön:  1. syyskuuta 2001
Tekniset tiedot
Uppouma:  2 390 t
Pituus:  73,8 m
Leveys:  13,8 m
Syväys:  5,6 m
Nopeus:  14,1 solmua
Aseistus
Aseistus:  1 × ZU-23-2MR 2 × Strela-2M
ORP Kontradmirał Xawery Czernicki on Puolan merivoimien monikäyttöinen huolto- ja tukilaiva.
Valmistus

Alus tilattiin Gdánskista, missä köli laskettiin 16. elokuuta 2000. Se laskettiin vesille 16. marraskuuta ja otettiin palvelukseen 1. syyskuuta 2001. Alus on nimetty Katynin joukkomurhassa surmatun kontra-amiraali Xawery Czernickin mukaan.
Aluksen runko pohjautuu Gdańskin korjaustelakan suunnittelutoimiston projekti 130:n runkoratkaisuihin. Neuvostoliiton laivasto tilasi projektin, mutta sopimuksen toteuttaminen keskeytettiin. Puolan merivoimat päätti kuitenkin valmistaa aluksen Gdańskin pohjoisella telakalla.
Vuoteen 2000 mennessä Kontradmirał Xawery Czernicki on suurin puolalaisella telakalla valmistettu laivaston alus. Se toteutettiin huolto- ja tukilaivaksi, joka kykenisi kuljettamaan myös jopa 140 sotilasta varusteineen ja ajoneuvoineen, mihin tahansa Nato sitä tarvitsisi. Alus kykenee myös yhteistoimintaan ilma-alusten ja laivaston alusten kanssa esimerkiksi maihinnousu- ja evakuointioperaatioissa.
Palvelus

Operaatio Enduring Freedomissa se liitettiin Yhdysvaltain laivaston Intian valtamerellä toimineeseen 5. laivastoon. Miehistön vaihdon jälkeen alus osallistui Irakin miehitykseen, jonka jälkeen se partioi Eufratjoen suulla kelluvana erikoisjoukkojen tukikohtana.
Nore og Uvdal

Nore og Uvdal on kunta Buskerudin läänissä Norjassa. Nore og Uvdal (vuosina 1858–1900 nimeltään Nore) erotettiin Rollagin kunnasta vuonna 1858. Kunta jaettiin Noren ja Uvdalin kuntiin 1901, ja kunnat yhdistettiin jälleen 1962.
Kuvia

Kunnan keskustaajama Rødberg
Noren sauvakirkko
Uvdalin sauvakirkko
Uvdalin kirkko
Tunnettuja henkilöitä

Johan Brun (1922–2021), valokuvaaja
Hans Jacob Sparre (1861–1937), arkkitehti
Frode Thingnæs (1940–2012), muusikko
Aiheesta muualla

Kuvia tai muita tiedostoja aiheesta Nore og Uvdal Wikimedia Commonsissa
Buskerudin läänin kunnat
Drammen
Flesberg
Flå
Gol
Hemsedal
Hol
Hole
Kongsberg
Krødsherad
Lier
Modum
Nesbyen
Nore og Uvdal
Ringerike
Rollag
Sigdal
Ål
Øvre Eiker
Norjan läänit | Norja
DM2-tauti

DM2-tauti eli tyypin 2 myotoninen dystrofia on sairaus, jonka pääoireisiin kuuluvat lihasten heikkous ja lihasjäykkyys, lihaskipu sekä harmaakaihi. Sairaus on dominantisti periytyvä.
Aiheesta muualla

Dystrophia Myotonica Type 2 (DM2) in Finland - a mutation with extensive clinical implications (Tyypin 2 myotoninen dystrofia (DM2) Suomessa - mutaatio ja sen laaja kliininen merkitys)
ORP Kraków

| ORP Kraków |
| --- | --- |
 ORP Kraków

Aluksen vaiheet
Rakentaja:  Krakova
Palveluskäyttöön:  15. lokakuuta 1926
Poistui palveluskäytöstä:  tuhoutunut 11. syyskuuta 1941
Tekniset tiedot
Uppouma:  70,3 t
Pituus:  35,00 m
Leveys:  6,00 m
Syväys:  0,39 m
Koneteho:  Perkun-Kromhout-dieselmoottorit 120 bhp
Nopeus:  7,5 solmua
Miehistöä:  29
Aseistus
Aseistus:  1 x 100 mm haupitsi 2 x 75 mm tykkiä kaksoistykkitornissa 4 x 7,92 mm konekivääriä
ORP Kraków (suom. Krakova) oli Puolan laivaston Kraków-luokan jokimonitori, joka palveli toisen maailmansodan alussa ennen uppoamistaan.
Valmistus

Alus tilattiin 31. joulukuuta Zelniewskiegon telakalta Krakovasta. Alus valmistui 1926.
Palvelus

Alus liitettiin palvelukseen, kun se otettiin Modlinin sotasataman esikuntalaivaksi. Vuonna 1972 se siirrettiin laivaston jokilaivueisiin. Alus oli modernisoitavana 1932, jolloin sen aseistusta vahvennettiin vaihtamalla 75 mm -tykit 100 millimetrin haupitseihin ja samalla yksi konekivääreistä korvattiin 13,2 mm NKM Vickers -ilmatorjuntakonekiväärillä.
Kraków osallistui toisen maailmansodan taistelutoimiin vasta 17. syyskuuta, kun neuvostojoukot tunkeutuivat maahan. Se määrättiin siirtymään Pinskille, jonne se saapui 19. syyskuuta. Alus lähti seuraavana päivänä mukanaan muita aluksia siirtyäkseen Brestiin.
Neuvostoliitto liitti aluksen jokilaivastoonsa ja aseisti sen 122 ja 45 millimetrin tykein. Alus nimettiin käyttöön otettaessa Smolenskiksi. Saksan hyökättyä Neuvostoliittoon kesäkuussa 1941 alus siirtyi Berezinajoelle, jossa se vaurioitui pahoin Saksan maavoimien tykistöä vastaan taistellessaan. Alus siirrettiin Desnajoelle tukemaan maajoukkojen taistelua ja lopulta jäähdytyksen puutteessa alus räjähti 11. syyskuuta 1941.
Christian Jürgensen Thomsen

| Christian Jürgensen Thomsen |
| --- | --- |

Henkilötiedot
Syntynyt: 29. joulukuuta 1788
Kuollut: 21. toukokuuta 1865 (76 vuotta)
Kansalaisuus:   Tanska
Ammatti:  arkeologi
Christian Jürgensen Thomsen (29. joulukuuta 1788 – 21. toukokuuta 1865) oli tanskalainen arkeologi, joka teki ensimmäisenä esihistorian jaon kivi-, pronssi- ja rautakauteen.
Nytheatre.com

Nytheatre.com on teatterien tieto- ja arvostelusivusto, joka perustettiin vuonna 1997. Se on omistettu indie-teattereiden parantamiseen New Yorkissa.
Arviot

Vuonna 2000,The Washington Post kehui sitä: faneille omistautuneeksi.
Vuonna 2001, The Salt Lake Tribune kirjoitti, että sivustolla on "näytteenotto Manhattan on uskomaton runsaudensarvi teatteri tarjoukset helpompaa kuin koskaan ennen".
Vuonna 2005, Gothamist kirjoitti: "Teatterifanit ovat jo jonkin aikaa voineet saada ainakin jonkinlainen käsityksen siitä ketkä esiintyvät ensi vuonna lavalla, muidenkin kuin brändi-nimien esityksistä".
Vuonna 2007 Cincinnati CityBeat kutsui sivustoa "erinomaiseksi lähteeksi. Se on ajan tasalla, sekä luotettava luettelo teatteripiirin ulkopuolellekin. Tämä riippumaton sivusto ei ota vastaan lahjontaa. Se on suodattamaton tietolähde."
Aiheesta muualla

nytheatre.comorganisaation virallisilla verkkosivuilla
http://blog.nytesmallpress.com (Arkistoitu – Internet Archive)
http://www.nytesmallpress.com/
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Noneeni

| Noneeni |
| --- | --- |

Tunnisteet
CAS-numero:  124-11-8
PubChem CID:  31285
Ominaisuudet
Molekyylikaava:  C9H18
Moolimassa:  126,2 g/mol g/mol
Sulamispiste:  −81,7 °C (191,5 K)
Kiehumispiste:  147,2 °C (420,4 K)
Tiheys:  0,73 g/cm3
Noneeni eli 1-noneeni eli nonyleeni (C9H18) on hiilivetyihin kuuluva orgaaninen yhdiste. Noneenimolekyylissä on 9 atomia hiiltä, 18 atomia vetyä sekä yksi kaksoissidos. Se on kahdeksanneksi yksinkertaisin alkeeni (yksinkertaisin on eteeni).
Noneenin ominaisuudet, valmistus ja käyttö

Huoneenlämmössä ja normaalipaineessa nestemäinen noneeni on väritön, ja se syttyy helposti.
Noneenia valmistetaan propeenitrimeeristä. Yhdistettä käytetään dekanolin valmistamiseen niin kutsutulla oksoprosessilla dekyyliesterien synteesiin pesuaineina käytettävien nonyylifenolin ja nonyylifenolietoksylaatin valmistuksessa.
1-noneenia esiintyy semiokemikaalina eliöiden viestinnässä, erityisesti allomonina.
Aiheesta muualla

PubChem: 1-Nonene (englanniksi)
Human Metabolome Database (HMDB): 1-Nonene (englanniksi)
Food Component Database (FooDB): 1-Nonene (englanniksi)
ChemBlink: 1-Nonene (englanniksi)
Liber Herbarum II: Luettelo noneenia sisältävistä kasveista
Pherobase: Semiochemical - delta1-9Hy (englanniksi)
Yksinkertaisimmat hiilivedyt
Christian Keller

| Mitalit | Mitalit | Mitalit |  |
| --- | --- | --- | --- |
|  Christian Keller |  Christian Keller |  Christian Keller |  |
Maa:   Saksa
Miesten uinti
|  Olympialaiset  |  Olympialaiset  |  Olympialaiset  |  |
|  Pronssia | Atlanta 1996 | 4x200 m vapaauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Pronssia | Rooma 1994 | 4x200 m vapaauintiviesti |  |
|  Pronssia | Barcelona 2003 | 4x200 m vapaauintiviesti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Palma de Mallorca 1993 | 200 m sekauinti |  |
|  Hopeaa | Palma de Mallorca 1993 | 200 m perhosuinti |  |
|  Hopeaa | Göteborg 1997 | 200 m sekauinti |  |
|  Pronssia | Göteborg 1997 | 400 m sekauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Wien 1995 | 4x200 m vapaauintiviesti |  |
|  Kultaa | Istanbul 1999 | 4x200 m vapaauintiviesti |  |
|  Hopeaa | Sheffield 1993 | 4x200 m vapaauintiviesti |  |
|  Hopeaa | Wien 1995 | 4x100 m vapaauintiviesti |  |
|  Hopeaa | Istanbul 1999 | 4x100 m sekauintiviesti |  |
|  Hopeaa | Helsinki 2000 | 200 m sekauinti |  |
|  Hopeaa | Helsinki 2000 | 4x200 m vapaauintiviesti |  |
|  Pronssia | Ateena 1991 | 4x200 m vapaauintiviesti |  |
|  Pronssia | Sheffield 1993 | 200 m sekauinti |  |
|  Pronssia | Wien 1995 | 200 m sekauinti |  |
|  Pronssia | Sevilla 1997 | 4x200 m vapaauintiviesti |  |
|  Pronssia | Istanbul 1999 | 4x100 m vapaauintiviesti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Hopeaa | Stavanger 1994 | 100 m sekauinti |  |
|  Hopeaa | Rostock 1996 | 200 m sekauinti |  |
|  Hopeaa | Rostock 1996 | 400 m sekauinti |  |
|  Hopeaa | Valencia 2000 | 200 m sekauinti |  |
|  Pronssia | Gateshead 1993 | 100 m sekauinti |  |
|  Pronssia | Rostock 1996 | 100 m sekauinti |  |
|  Pronssia | Sheffield 1998 | 400 m sekauinti |  |
Christian Keller (s. 3. elokuuta 1972 Essen, Nordrhein-Westfalen) on entinen saksalainen uimari, joka edusti kotimaataan kolmissa olympialaisissa, alkaen vuodesta 1992. Vuoden 1996 kesäolympialaisissa  Keller voitti pronssia 4x200 metrin vapaauintiviestissä. Aikaisemmin hän oli jo voittanut lyhyellä radalla MM-kultaa 200 metrin sekauinnissa Palma de Mallorcalla 1993, ja EM-kultaa pitkällä radalla 4x200 metrin vapaauintiviestissä Wienissä 1995. Toisen EM-kultansa Keller voitti neljä vuotta myöhemmin samalla matkalla Istanbulissa 1999. Lisäksi hän voitti uransa aikana lukuisia muita mitaleja.
Keller voitti 1980-luvun lopulla useita mestaruuksia juniorien EM-kilpailuissa. Hänet valittiin kahdesti Saksan parhaaksi miesuimariksi, vuosina 1994 ja 1995.
Charles Barney Cory

Charles Barney Cory
Charles Barney Cory (31. tammikuuta 1857 Boston – 31. heinäkuuta 1921) oli yhdysvaltalainen lintutieteilijä ja golfin pelaaja.
Cory kiinnostui lintutieteestä ollessaan 16-vuotias ja ryhtyi keräämään lintujen nahkoja. Koska hänen isänsä oli luonut suuren omaisuuden tuontibisneksessä, varmistaen näin että hänen poikansa ei tarvitsisi koskaan tehdä töitä, Cory saattoi matkustella mielin määrin. Hän keräsikin nopeasti laajan kokoelman Karibian ja Meksikonlahden alueen linnustosta.
Cory opiskeli jonkin aikaa lakia Harvardin ja Bostonin yliopistoissa, mutta jätti pian opinnot jatkaakseen matkustelemista. 1883 hän oli niiden 48 ornitologin joukossa, jotka kutsuttiin American Ornithologists' Unionin (AOU) perustajiksi. Kun Coryn 19 000 nahan kokoelma paisui liian suureksi kotona säilytettäväksi, hän lahjoitti sen Field Museum in Chicagon kokoelmiin ja hänelle myönnettiin ornitologian kuraattorin asema. Coryn 600 ornitologisen niteen kokoelma myytiin Edward A. Ayerille vuonna 1894 ja lahjoitettiin myöhemmin museolle. Cory menetti koko omaisuutensa vuonna 1906 ja pestautui museon eläintieteen kuraattoriksi, pysyen tässä virassa loppuelämänsä.
Cory kirjoitti useita kirjoja. Hänen viimeinen suurtyönsä oli neliosainen Catalogue of the Birds of the Americas, jonka Carl Edward Hellmayr viimeisteli Coryn kuoleman jälkeen.
Cory kuvaili keltanokkaliitäjän (Calonectris diomedea), jonka Scopoli oli jo nimennyt erään toisen liitäjän alalajina. Cory nimesi useita lintulajeja ja alalajeja, muun muassa haitinviherkerttulin (Microligea palustris).
Cory oli innokas golfinpelaaja. Hän osallistui vuoden 1904 kesäolympialaisiin St. Louisissa, mutta ei päässyt loppuun saakka.
Teoksia

Birds of the Bahama islands; containing many birds new to the islands, and a number of undescribed winter plumages of North American species (Boston, 1880).
Catalogue of West Indian birds, containing a list of all species known to occur in the Bahama Islands, the Greater Antilles, the Caymans, and the Lesser Antilles, excepting the islands of Tobago and Trinidad (Boston, 1892).
The birds of eastern North America known to occur east of the nineteenth meridian (Field Columbian Museum, 1899).
The birds of Illinois and Wisconsin (Chicago, 1909).
Descriptions of new birds from South America and adjacent islands (Chicago, 1915).
How to know the ducks, geese and swans of North America, all the species being grouped according to size and color (Little, Brown & Co., Boston, 1897).
How to know the shore birds (Limicolæ) of North America (south of Greenland and Alaska) all the species being grouped according to size and color (Little, Brown & Co., Boston, 1897).
Hunting and fishing in Florida, including a key to the water birds known to occur in the state (1896, Nachdruck 1970).
The mammals of Illinois and Wisconsin (2 Bände, Chicago, 1912).
Montezuma’s castle, and other weird tales (1899).
Notes on little known species of South American birds with descriptions of new subspecies (Chicago, 1917).
Southern rambles (A. Williams & company, Boston, 1881).
Descriptions of new birds from South America and adjacent Islands... (1915).
Descriptions of twenty-eight new species and subspecies of neotropical birds... (ohne Datum).
Notes on South American birds, with descriptions of new subspecies... (1915).
Beautiful and curious birds of the world (1880).
The Birds of Haiti und Santo Domingo (1885).
The birds of the Leeward Islands, Caribbean Sea (Chicago, 1909).
The birds of the West Indies (Estes & Lauriat, Boston, 1889).
Descriptions of apparently new South American birds (Chicago, 1916).
Descriptions of twenty-eight new species and sub-species of neotropical birds (Chicago, 1913).
Hypnotism and mesmerism (A. Mudge & Son, Boston, 1888).
A list of the birds of the West Indies (Estes & Lauriat, Boston, 1885).
A naturalist in the Magdalen Islands; giving a description of the islands and list of the birds taken there, with other ornithological notes (1878).
Catalogue of the Birds of the Americas. (1918–1949).
ORP Kondor (2004)

| Kondor |
| --- | --- |
 ORP Kondor

Aluksen vaiheet
Rakentaja:  Nordseewerke GmbH, Emden
Kölinlasku:  3. maaliskuuta 1964
Laskettu vesille:  16. heinäkuuta 1964
Palveluskäyttöön:  Norja: 29. lokakuuta 1964 Puola: 20. lokakuuta 2004
Poistui palveluskäytöstä:  Norja:2001
Tekniset tiedot
Uppouma:  435 t (pinnalla) 485 t (sukelluksissa)
Pituus:  45,2 m
Leveys:  4,9 m
Syväys:  4,7 m
Koneteho:  2 x MTU 12V93 AZ -dieselmoottoria, sähkömoottori 1 700 shp
Nopeus:  12 solmua (pinnalla) 18 solmua (sukelluksissa)
Miehistöä:  19
Aseistus
Aseistus:  8 x 533 mm torpedoputkea
ORP Kondor on Puolan laivaston Kobben-luokan sukellusvene. Alus on entinen Norjan laivaston KNM Kunna, jonka Norjan hallitus luovutti Puolalle 2002. Se on modernisoitu Gdanskissa.
Valmistus

Norjan parlamentti äänesti heinäkuussa 1959 viiden vuoden laivasto-ohjelmasta, johon käytettävistä varoista puolet maksoi Yhdysvallat. Alus tilattiin Nordseewerkeltä Emdenistä, missä köli laskettiin 1961. Se laskettiin vesille 16. heinäkuuta 1964 nimellä Kunna ja valmistui vielä samana vuonna 1. lokakuuta.
Palvelus

Alus oli 2013 Puolan merivoimien palveluksessa, mutta sen modernisointi on viivästynyt rahoitusvaikeuksien vuoksi.
Käännös suomeksi
Catlook Gypsies

| Catlook Gypsies Pen Lee |
| --- | --- | --- |

Studioalbumin tiedot
 Äänitetty : 1977 Love Record's Office, Mircovox Studio ja Love Record's Studio.
 Julkaistu: 1977
 Formaatti: LP
 Tuottaja(t): Atte Blom
 Tyylilaji: rock, blues
 Kesto: 68.12
 Levy-yhtiö: Love Records
Pen Leen muut julkaisut
| Closer to the Drum 1976 | Catlook Gypsies 1977 | Nouveau 1978 |
Catlook Gypsies on Pen Lee-yhtyeen vuonna 1977 ilmestynyt tupla-albumi.
Kappaleet

Kaikki kappaleet kirjoittanut Pen Lee.
Kappaleet > A-puoli

Here's No Strangers – 2.09
Poor White Man – 2.52
Angel Train – 2.50
Mains on Highway – 2.46
Over Two Years – 2.35
Empty Streets Only – 2.49
Kappaleet > B-puoli

Can't Work – 1.43
You Know Me – 2.23
Mon Edith – 2.19
Greytown – 8.10
Princen June – 1.59
Kappaleet > C-puoli

No More – 4.16
Vain Again – 2.49
Little Dark Key – 2.01
New Wind – 2.55
Your Name Lives – 3.59
Ain't Down – 2.37
Kappaleet > D-puoli

Fast Explodin' Kind – 2.30
Pretty Boy Floyd – 4.41
News of Change – 2.59
Cry Like a Woman – 4.31
Ballad of Catlook Gypsies – 3.36
Kokoonpano

Dave "Isokynä" Lindholm – laulu, kitara
Pave Maijanen – taustalaulu
Mauri "Maukka" Siirala – basso
Alf Forsman – rummut
Tiitta Spout – laulu (kappale 11)
Harri Saksala – haitari (kappale 9)
Tom Bildo – tuuba (kappale 18)
Aiheesta muualla

Albumi Fono.fi:in tietokannassa
Catlook Gypsies discogs.com -sivustolla
Mosulin taistelu

Mosulin taistelu oli Isis-järjestön ja sen vastaisten joukkojen välinen taistelu Mosulin hallinnasta. Irakin armeija, šiiojen puolisotilaalliset joukot ja Kurdien peshmergat aloittivat 17. lokakuuta 2016 hyökkäyksen kohti Isisin hallitsemaa Mosulia Yhdysvaltain johtaman liittouman ilmatuella. Isisin vastaiset joukot etenivät parissa viikossa Itä-Mosulin laidalle, mutta kaupungissa taistelut junnasivat paikoillaan pari kuukautta. Isisin vastainen liittouma aloitti hyökkäyksen toisen vaiheen 29. joulukuuta 2016 ja valtasi Mosulin itäpuoliskon tammikuussa 2017. Irakin armeija hyökkäsi helmikuussa etelästä kohti Länsi-Mosulia. Siitä suurin osa oli toukokuun 2017 puolivälissä Irakin hallinnassa. Isis oli saarrettu kesäkuun toisella viikolla vanhaan kaupunkiin. Heinäkuun alkupäivinä jäljellä oleva pieni määrä Isis-sotilaita taisteli yhä vanhassa kaupungissa. Irakin pääministeri Haider al-Abadi julisti virallisesti Irakin voittaneen Mosulin taistelun 10. heinäkuuta 2017. Mosulissa asui ennen hyökkäystä 700 000 – 1,5 miljoonaa asukasta, joista 900 000 joutui taisteluiden seurauksena lähtemään pakolaiseksi.